ดิเอราส์ทัวร์

ดิเอราส์ทัวร์ () เป็นคอนเสิร์ตทัวร์ที่ 6 ของนักร้องนักแต่งเพลงชาวอเมริกัน เทย์เลอร์ สวิฟต์ เธออธิบายว่าเป็นการเดินทางผ่าน "ยุคดนตรี" ทั้งหมดของเธอ ดิเอราส์ทัวร์เป็นการแสดงดนตรีจากผลงานสตูดิโออัลบั้มทั้งหมดของสวิฟต์ รวมไปถึงผลงานล่าสุด มิดไนส์ (2022) และอัลบั้มที่ยังไม่เคยได้ออกทัวร์เนื่องจากการระบาดของโควิด-19 : เลิฟเวอร์ (2019) โฟล์กลอร์ (2020) และเอฟเวอร์มอร์ (2020) นับว่าเป็นการแสดงที่สนามกีฬาเป็นครั้งที่สองถัดจากเรพิวเทชันสเตเดียมทัวร์ ค.ศ. 2018

โดยจะเริ่มจัดครั้งแรกในวันที่ 17 มีนาคม ค.ศ. 2023 ในเกล็นเดล รัฐแอริโซนา และสิ้นสุดในวันที่ 23 พฤศจิกายน ค.ศ. 2024 ในโทรอนโต ประเทศแคนาดา ใช้เวลาในการแสดงรวมทั้งหมดกว่าสามชั่วโมง จากรายการเพลงทั้งหมด 44 เพลง ซึ่งแบ่งออกเป็น 10 การแสดงที่แตกต่างกันโดยอิงจากแนวคิดและรูปแบบจากผลงานสตูดิโออัลบั้มของสวิฟต์ โดยการแสดงได้รับเสียงชื่นชมอย่างเป็นเอกฉันท์ในการวางแนวคิด การผลิต ความสวยงาม และความเป็นนักดนตรี เสียงร้อง เสน่ห์ ความแข็งแกร่ง และความเก่งกาจของสวิฟต์ในฐานะผู้ให้ความบันเทิง

ปรากฏการณ์ความต้องการตั๋วอย่างไม่เคยเป็นที่ไหนมาก่อนของดิเอราส์ทัวร์ พบว่ามีผู้ลงทะเบียนมากกว่า 3.5 ล้านคน บนโปรแกรมการขายตั๋วล่วงหน้าของทิกเก็ตมาสเตอร์ในสหรัฐ แม้ว่าเว็บไซต์ของแพลตฟอร์มจะล่มทันทีหลังจากเปิดขายล่วงหน้าในวันที่ 15 พฤศจิกายน ค.ศ. 2022 แต่ตั๋วทัวร์คอนเสิร์ตขายได้มากกว่า 2.4 ล้านใบในวันนั้น ทำลายสถิติบัตรคอนเสิร์ตที่ศิลปินขายมากที่สุดในวันเดียว อย่างไรก็ตามทิกเก็ตมาสเตอร์ได้รับการวิพากษ์วิจารณ์ถึงปัญหาการจำหน่ายและการผูกขาดภายในธุรกิจการแสดงคอนเสิร์ต จนนำไปสู่การพิจารณาทางการเมือง นักข่าวได้อธิบายถึงปรากฏการณ์นี้ว่าเป็นกิจกรรมที่แสดงให้เห็นถึงผลวัฒนธรรมประชานิยม สื่อสังคมและเศรษฐกิจของสวิฟต์

สวิฟต์ได้ประกาศและออกผลงานต่าง ๆ ในระหว่างการทัวร์ เช่น อัลบั้ม มิดไนส์ เวอร์ชันขยาย, อัลบั้มที่บันทึกซ้ำ สปีกนาว (เทย์เลอร์เวอร์ชัน) และ 1989 (เทย์เลอร์เวอร์ชัน) รวมไปถึงมิวสิกวิดีโอ "คาร์มา" และ "ไอแคนซียู" และการประกาศให้เพลง "ครูเอลซัมเมอร์" เป็นซิงเกิล ภาพยนตร์คอนเสิร์ต เทย์เลอร์ สวิฟต์: ดิเอราส์ทัวร์ มีกำหนดเข้าฉายในอเมริกาเหนือวันที่ 13 ตุลาคม ค.ศ. 2023

ภาพยนตร์ 

เมื่อวันที่ 31 สิงหาคม ค.ศ. 2023 สวิฟต์ได้ประกาศภาพยนตร์คอนเสิร์ตเรื่องเทย์เลอร์ สวิฟต์: ดิเอราส์ทัวร์ กำกับโดยแซม เวนช์ โดยภาพยนตร์นี้บันทึกเสียงที่สนามกีฬาโซไฟ ในลอสแอนเจลิส และมีกำหนดเข้าฉายในโรงภาพยนตร์ทั่วโลกในวันที่ 13 ตุลาคม

รายการเพลง 
รายการต่อไปนี้มาจากคอนเสิร์ตในวันที่ 17 มีนาคม ค.ศ. 2023 ในเกลนเดล รัฐแอริโซนา ; ไม่ได้มีจุดประสงค์เพื่อแสดงถึงการแสดงทั้งหมดของทัวร์ แต่ละองก์ทั้งสิบสอดคล้องกับหนึ่งในอัลบั้ม "ยุค" ของสวิฟต์

องก์ที่ 1: เลิฟเวอร์
 "Miss Americana & the Heartbreak Prince" 
 "Cruel Summer"
 "The Man"
 "You Need to Calm Down"
 "Lover"
 "The Archer"

องก์ที่ 2: เฟียร์เลส
   "Fearless" 
 "You Belong with Me"
 "Love Story"

องก์ที่ 3: เอฟเวอร์มอร์
  "'Tis the Damn Season"
 "Willow"
 "Marjorie"
 "Champagne Problems"
 "Tolerate It"

องก์ที่ 4: เรพิวเทชัน
  "...Ready for It?"
 "Delicate"
 "Don't Blame Me"
 "Look What You Made Me Do"

องก์ที่ 5: สปีกนาว
 "Enchanted"

องก์ที่ 6: เรด
 "22"
 "We Are Never Ever Getting Back Together"
 "I Knew You Were Trouble"
 "All Too Well (10 Minute Version)"

องก์ที่ 7: โฟล์กลอร์
  "Seven"  / "Invisible String"
 "Betty"
 "The Last Great American Dynasty"
 "August"
 "Illicit Affairs"
 "My Tears Ricochet"
 "Cardigan"

องก์ที่ 8: 1989
 "Style"
 "Blank Space"
 "Shake It Off"
 "Wildest Dreams"
 "Bad Blood"

องก์ที่ 9: เพลงเซอร์ไพรส์
  เพลงเซอร์ไพรส์เพลงแรก 
 เพลงเซอร์ไพรส์ที่สอง 

องก์ที่ 10: มิดไนส์
 "Lavender Haze"
 "Anti-Hero"
 "Midnight Rain"
 "Vigilante Shit"
 "Bejeweled"
 "Mastermind"
 "Karma"

การแสดง

หมายเหตุ

อ้างอิง 

คอนเสิร์ตทัวร์ในปี พ.ศ. 2566
คอนเสิร์ตทัวร์ในปี พ.ศ. 2567
คอนเสิร์ตทัวร์ของเทย์เลอร์ สวิฟต์
คอนเสิร์ตทัวร์ในสหรัฐ